रिजर्व बैंक ऑफ इंडिया 50 रुपये के नये नोट लाने जा रहा है। 50 रुपये के इन नोटों पर महात्मा गांधी की तस्वीर छपी होगी। 50 रुपये की इन करेंसी पर रिजर्व बैंक के गवर्नर उर्जित आर पटेल के हस्ताक्षर होंगे। आरबीआई ने शुक्रवार 18 अगस्त को एक बयान जारी कर इसकी जानकारी दी। इससे पहले 50 रुपये के नये नोटों की तस्वीर वायरल हो गई थी। लोगों के मन में ये सवाल था कि क्या ये सचमुच में सरकार द्वारा लायी जा रही करेंसी ही है। 50 रुपये के इन नये नोटों पर देश की सांस्कृतिक विरासत को दर्शाया गया है। नोट के पिछले वाले हिस्से में विजयनगर साम्राज्य की राजधानी हम्पी की तस्वीर छापी गईं हैं।बता दें कि पिछले साल दिसंबर में ही रिजर्व बैंक ने ऐलान किया था कि वो जल्द ही 50 और 20 रुपये के नये नोट लाएगा।